CELEX: 32021D2231
Language: sl
Date: 2021-12-09 00:00:00
Title: Sklep Sveta (EU) 2021/2231 z dne 9. decembra 2021 o stališču, ki se v imenu Evropske unije zastopa v regionalnem usmerjevalnem odboru prometne skupnosti glede sprejetja proračuna prometne skupnosti za leto 2022

15.12.2021   
               
               
                  SL
               
               
                  Uradni list Evropske unije
               
               
                  L 448/64
               
            
         SKLEP SVETA (EU) 2021/2231
         z dne 9. decembra 2021
         o stališču, ki se v imenu Evropske unije zastopa v regionalnem usmerjevalnem odboru prometne skupnosti glede sprejetja proračuna prometne skupnosti za leto 2022
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 in člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Pogodbo o ustanovitvi prometne skupnosti (v nadaljnjem besedilu: Pogodba) je Unija sklenila s Sklepom Sveta (EU) 2019/392 (1), veljati pa je začela 1. maja 2019.
                  
               
                     (2)
                  
                  
                     Na podlagi člena 35 Pogodbe regionalni usmerjevalni odbor prometne skupnosti (v nadaljnjem besedilu: usmerjevalni odbor) vsako leto sprejme proračun prometne skupnosti. Člen 35 Pogodbe usmerjevalni odbor tudi pooblašča za sprejemanje sklepov, v katerih določi postopek za izvrševanje proračuna.
                  
               
                     (3)
                  
                  
                     Usmerjevalni odbor naj bi na srečanju decembra 2021 sprejel sklep o proračunu prometne skupnosti za leto 2022.
                  
               
                     (4)
                  
                  
                     Predlagani proračun prometne skupnosti za leto 2022 je potreben za pravilno delovanje organov prometne skupnosti. Krije stroške za človeške vire, potne stroške, opremo IT in programsko opremo ter odhodke iz poslovanja, kot so študije, tehnična pomoč ter organizacija konferenc in srečanj.
                  
               
                     (5)
                  
                  
                     Primerno je, da se določi stališče, ki se v imenu Unije zastopa v usmerjevalnem odboru, saj je tak sklep potreben za delovanje stalnega sekretariata prometne skupnosti in bo za Unijo zavezujoč –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v regionalnem usmerjevalnem odboru prometne skupnosti glede proračuna prometne skupnosti za leto 2022, temelji na osnutku sklepa regionalnega usmerjevalnega odbora (2).
         
         
            Člen 2
            Ta sklep začne veljati na dan sprejetja.
         
         
            V Bruslju, 9. decembra 2021
            
               
                  Za Svet
               
               
                  predsednik
               
               A. HOJS
            
         
         
            (1)  Sklep Sveta (EU) 2019/392 z dne 4. marca 2019 o sklenitvi, v imenu Evropske unije, Pogodbe o ustanovitvi prometne skupnosti (UL L 71, 13.3.2019, str. 1).
         
            (2)  Glejte dokument ST 14006/21 na http://register.consilium.europa.eu.